*Denne artikkelen handler om slekten. For å lese om arten, se menneske.*

**Menneskeslekten** eller **mennesker** (*Homo*) er en slekt delt mellom to adskilte arter, store aper, og Homo sapiens, menneskene. Det er ikke funnet et eneste mellomledd som viser utvikling fra ape til menneske, ingenarkeologiske beviser for flere arter. Antallet arter aper regnes ikke som avklart. Slektsnavnet *Homo* stammer fra latin og betyr «mann», «menneske» eller «person».

Menneskene (*Homo*) er i motsetning til apene, de eneste tobeinte i skaperverket, med sin fullstendig oppreiste gange (bipedalisme). Mange tror fortsatt på en utvikling fra ape til menneske, og viser til dietære studier som antyder at tilpasningen har vært gradvis og kan ha startet alt med *Australopithecus afarensis* for omkring 3,9–3,4 millioner år siden. Da var det nemlig et markant skifte i dietten, fra næring hentet fra floraen i trekronene til næring hentet fra floraen på bakken. Både apeslekten og menneskeslekten regnes å ha vært genrealistisk altetende, omnivor.

Hominin kontra hominid
----------------------

Alle menneskearter (inkludert det moderne mennesket, heidelbergmennesket og neandertalermennesket med flere) og deres umiddelbare forfedre (som *Australopithecus*, *Paranthropus* og *Ardipithecus*) kalles i et samlebegrep for *homininer*. Men selv om en hominin også kan kalles en hominid, kan man derfor ikke kalle alle hominider for homininer. En sjimpanse er en hominid og en svært nær slektning av mennesket (kan hende har sjimpanser og *Ardipithecus* felles forfedre), men bare mennesket (og *Ardipithecus*) kan kalles en hominin.

Homininer er habituelt tobeinte (går på to) sålegjengere og har en anatomi som på flere vesentlige punkter skiller seg fra andre store aper, fordi de nærmest utelukkende beveger oppreist på de bakre lemmene. Denne (merkelige) måten å bevege seg på utfordrer balansen i kroppen og har ført til en rekke adaptive tilpasninger, blant annet i føttene, baklemmene, hoftene, ryggraden og (til og med) skallen og hjernen (homininer har svært stor hjerne i forhold til kroppen). Homininer har dessuten (blant aper) en unik måte å tygge på, kalt *roterende tygging*. Når homininer tygger, gjør nemlig kjevene en sirkulerende bevegelse, så de nedre molarene sliper mot de øvre. Emaljen på molarene hos homininer er derfor tykkere enn hos andre aper, men homininer har mye mindre hjørnetenner. I tillegg er ganen hos homininer mer bueformet enn apenes mer boksformede ganer. Homininer har også en avledet reproduksjonsstrategi i forhold til andre store aper, i det hominine hunnkjønn gjerne føder avkom hvert 2.–3. år, mens for eksempel sjimpanser og gorillaer gjerne føder hvert 4.–6. år.

Biologi og taksonomi
--------------------

Evolusjonær utvikling
*Homo* oppsto trolig som slekt for omkring 2,7 millioner år siden, da *H. habilis* sannsynligvis utviklet seg fra *Australopithecus*, kanskje via en mellomform, som kan ha eksistert for omkring 2,8 millioner år siden. Mennesker oppsto altså først noe etter at de første steinredskapene ble tatt i bruk, for omkring 3,4 millioner år siden.

Etter *H. habilis* reiser blant annet *H. ergaster* og *H. erectus* seg. Det er imidlertid uklart om de har en felles progenitor eller om *H. erectus* er en etterkommer av *H. ergaster*, men det ser ut som om *H. ergaster* dør ut uten (andre) etterkommere. *H. erectus* splittes imidlertid videre i fire nye linjer; *H. e. erectus*, *H. e. georgicus*, *H. antecessor* og *H. heidelbergensis*. De tre første linjene ser ut til å ha dødd ut uten etterkommere, men sistnevnte splitter i tre nye linjer; *H. denisova*, *H. neanderthalensis* og *H. sapiens*. Det er imidlertid knyttet stor usikkerhet til den videre utviklingen av disse linjene. Det er blant annet knyttet spørsmål til om *H. denisova* er en underart av *H. sapiens* eller *H. neanderthalensis*. Det som er sikkert, et at *H. sapiens* er den arten som vinner fram og overlever inn i vår tid (*H. s. sapiens*), men ikke uten påvirkning. Det er spor av *H. neanderthalensis* i alle hvite mennesker kan det se ut som, om enn i svært liten og varierende grad (1–4 prosent).

Neandertalerene regnes som den siste overlevende slektningen av det moderne mennesket. Arten døde trolig ut for omkring 30 000–24 000 år siden. Forskere på fortidsmennesker har tidligere antatt at neandertalere og fortidsmennesker (*H. sapiens*) levde sammen i Europa over et tidsrom på opp mot 10 000 år, men en spansk forskergruppe mente at dette var feil. Siden har også andre forskere sluttet seg til denne teorien. Det er derfor trolig *H. neanderthalensis* og *H. sapiens* bare sameksistere under en periode på noen tusen år i Midtøsten.

### Systematisk plassering

Inndelingen under følger Goodman *et al.* (1990) og Groves (2005). Slektskapsforholdene mellom menneskeapene er, gjengitt i hierarkisk skrivemåte og supplert med en evolusjonær tidsskala.

**Treliste**
* Hominoidea, menneskeaper (i vid forstand), 20,4 millioner år
	+ Hominidae, store aper, 15,7 millioner år
		- Ponginae, store eurasiske aper
			* Pongini, store sørøstasiatiske aper
				+ *Pongo*, orangutanger
					- *P. pygmaeus*, borneoorangutang
					- *P. abelii*, sumatraorangutang
		- Homininae, store afrikanske aper, 8,8 millioner år
			* Gorillini, gorillaaper
				+ *Gorilla*, gorillaer
					- *G. gorilla*, vestgorilla
					- *G. beringei*, østgorilla
			* Hominini, sjimpanser og mennesker, 6,3 millioner år
				+ *Pan*, sjimpanser
					- *P. paniscus*, dvergsjimpanse
					- *P. troglodytes*, sjimpanse
				+ *Homo*, mennesker
					- *H. sapiens*, menneske
	+ Hylobatidae, gibboner

Menneskelige særtrekk
---------------------

Mennesker kjennetegnes ved en del egenskaper, som er sjeldne eller fraværende blant andre dyr. Det evolusjonære opphavet til disse egenskapene var trolig knyttet til hverandre.

### Tobent gange

Mens andre menneskeaper fortsatte å leve et overveiende klatrende liv i trær, kom menneskenes stamfedre og -mødre ned fra trærne og begynte å gå på to bein. Dette resulterte bl.a. i skjelettendringer i hoften, ryggen, beina og føttene.

### Hender

Hånd
Den oppreiste måten å bevege seg på frigjorde hendene til andre ting enn å gå. Dette fikk avgjørende betydning for senere menneskegrupper, og kan ha vært det steget i menneskets evolusjon som hadde størst effekt: Hendene kunne spesialiseres til å gripe og utvikle en finmotorikk som hadde vært umulig ellers.

### Hjernen

I tråd med menneskenes forfedres økende kunstferdighet begynte også hjernen å bli større og mer kompleks. Det er fortsatt uavklart hva som satte i gang denne utviklingen, men kosthold, samarbeid, jakt og muligheten til å bruke hendene kan alle ha spilt en viktig rolle i dette.

### Talespråk

Også språkets utvikling må ses i sammenheng med hjernens. Det er vanskelig å si hva som kom først. Sannsynligvis skjedde det en sam-evolusjon: Hjernen gjorde det mulig å kommunisere mer kompliserte forhold, noe som i sin tur stilte nye krav til tenkning og hjernen. Det er uklart om andre menneskearter enn *Homo sapiens* hadde talespråk, men teoretisk kan neandertalere ha hatt det.

### Abstrakt tenkning

Menneskets evne til abstrakt tenkning har dermed sannsynligvis sitt opphav i språkbruk. Mens språkbruk med sikkerhet var adaptiv, kan evnen til abstrakt tenkning ha vært en «bieffekt» av denne ferdigheten.

### Vanskelig fødsel

En stor hjerne krever et stort hode med et stort kranium. Samtidig er størrelsen på hodet begrenset hos en art som må føde sitt avkom. Menneskelige fødsler er vanskeligere, og forbundet med større fare for komplikasjoner enn det som er normalt for andre dyr. Dette kommer av at menneskebarn blir født med såpass store hoder, og at fødselskanalen ikke har utviklet seg i takt med hodestørrelsen.

### Lang barndom

En tilpasning til fødselsproblemene et stort hode skaper, er at fødselen ble fremskyndet i tid.
Den menneskelige graviditeten på ni måneder er veldig kort sammenlignet med andre pattedyr. Ut ifra størrelsen skulle man forvente at graviditeten varte ett år lenger. Mennesket har m.a.o. «forskjøvet en del av fosterutviklingen ut av morskroppen». Dette forklarer at mennesker er så hjelpeløse det første leveåret. Men også ellers er barndommen veldig lang.

### Evne til læring

Mennesket er kanskje naturens mest «plastiske» eller «formbare» art. Mennesket er utrolig tilpasningsdyktig og ressursrik. Selv med før-industriell teknikk lever det mennesker i alle de klimaene jorda har å by på. Menneskets utrolige suksess som art skyldes dets høyt utviklede evne til å lære og overføre kunnskap; kultur.

Menneskets avhengighet av kultur og læring er en viktig årsak til den lange barndommen. En del ferdigheter, særlig språk, kan bare læres i visse tidligere faser av livet. Barn som har vokst opp uten menneskelig kontakt viser at mange av de grunnleggende menneskelige trekk læres i tidlige år. «Ulvebarna» har også vist at mennesket er i stand til å leve og vokse opp blant andre arter, en nesten utrolig prestasjon som sier en god del om hvor ressurssterkt og fleksibelt mennesket er som art.

Referanser
----------

1. ↑  Philip Guelpa (2013) New research sheds light on a key dietary change in early human evolution. International Committee of the Fourth International (ICFI), World Socialist Web Site. Besøkt 2017-03-08
2. ↑  Beth Blaxland (2016) Hominid or hominin - what's the difference? Australian Museum (5 February 2016). Besøkt 2017-03-05
3. 1 2 3 4 5 6  Frederick L. Coolidge and Thomas Wynn. The Rise of Homo sapiens: The Evolution of Modern Thinking. Early Hominins, p. 85–86. Wiley-Blackwell, 2009. ISBN 978-1-405-15253-2
4. ↑  Erin N. DiMaggio; Campisano CJ; Rowan J; Dupont-Nivet G; Deino AL; et al. (2015). "Late Pliocene fossiliferous sedimentary record and the environmental context of early Homo from Afar, Ethiopia". *Science*. **347**: 1355–1359. doi:10.1126/science.aaa1415. PMID 25739409.
5. ↑  M. Goodman; D. A. Tagle; D. H. Fitch; W. Bailey; J. Czelusniak; B. F. Koop; P. Benson; J. L. Slightom (1990). "Primate evolution at the DNA level and a classification of hominoids". *Journal of Molecular Evolution*. **30** (3): 260–266. doi:10.1007/BF02099995. PMID 2109087.
6. ↑  Groves, C.P. (2005). Wilson, D.E.; Reeder, D.M. eds. Mammal Species of the World: A Taxonomic and Geographic Reference (3rd ed.). Baltimore: Johns Hopkins University Press. pp. 181–184. OCLC 62265494. ISBN 0-801-88221-4.
7. ↑  Asle Rønning (2011) På to ben: Våre forfedre og formødre kan ha tatt de første skritt på to ben i skogen. Aftenposten, 13. oktober 2009. Sist oppdatert 16. oktober 2011. Besøkt 1. mars 2017.
8. ↑  Holck, Per. (2015, 29. oktober). Hånden. I Store medisinske leksikon. Hentet 1. mars 2017 fra .
9. ↑  Marianne Nordahl (13. august 2014) Hadde neandertalerne språk? forskning.no. Besøkt 1. mars 2017
10. ↑  Malt, Ulrik. (2015, 5. august). Abstrakt Tenkning. I Store norske leksikon. Hentet 1. mars 2017 fra .

Se også
-------

* Tidlige menneskelige folkevandringer
* Det genografiske prosjekt
* Menneskets evolusjon

Eksterne lenker
---------------

* (en) *Homo* – oversikt og omtale av artene i WORMS-databasen Rediger på Wikidata

* (en) *Homo* i Encyclopedia of Life Rediger på Wikidata

* (en) *Homo* i Global Biodiversity Information Facility Rediger på Wikidata

* (no) *Homo* hos Artsdatabanken Rediger på Wikidata

* (sv) *Homo* hos Dyntaxa Rediger på Wikidata

* (en) *Homo* hos Fossilworks Rediger på Wikidata

* (en) *Homo* hos ITIS Rediger på Wikidata

* (en) *Homo* hos NCBI Rediger på Wikidata

* (en) *Kategori:Homo* – bilder, video eller lyd på Wikimedia Commons Rediger på Wikidata

* *Homo* – detaljert informasjon på Wikispecies Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** BNF **·** BNF (data)
 |